**Indoklás**

**Szuha Község Önkormányzat képviselő-testületének a 2019. évi költségvetéséről szóló 1/2019. (III. 14.) önkormányzati rendelet módosításáról szóló rendeletéhez**

**Általános indokolás**

Szuha Község Önkormányzatának Képviselő-testülete az Alaptörvény 32. cikk (1) bekezdés f) pontjában, az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésében meghatározott feladatkörében eljárva rendeletet alkotott Szuha Község Önkormányzat 2019. évi költségvetéséről, melyet az előterjesztésben szereplő rendelettel módosít. Az előterjesztés részletes információkat tartalmaz arra vonatkozóan, hogy a 2019. évi költségvetési előirányzatai biztosítják a lakossági közszolgáltatások eddig elért színvonalának fenntartását, a köznevelési intézmény feladatellátását, a helyi közügyek jogszabályi előírásoknak megfelelő intézését, a vagyon értékének megőrzését.

A rendeleten átvezetésre kerülnek a tényleges teljesítéshez kapcsolódó előirányzat módosítások a törvényi előírásoknak megfelelően.

**Részletes indokolás**

1.§-hoz Az államháztartásról szóló 2011. évi CXCV. törvény 34.§ (1) bekezdése előírja, hogy a képviselő-testület dönt a helyi önkormányzat költségvetési rendeletében megjelenő kiadások és bevételek módosításáról, a kiadások közötti átcsoportosításról. A módosítás azért vált szükségessé, mert a költségvetési rendelet elfogadása óta olyan pénzeszközök érkeztek az önkormányzathoz, melyek az eredeti tervben nem szerepeltek.

A rendelet tervezet 1.§-a az önkormányzat összesített bevételi és kiadási főösszegeinek módosítását tartalmazza.

2.§-hoz Az Önkormányzat módosított bevételi és kiadási előirányzatait, valamint működési és felhalmozási költségvetését mutatja be.

3.§-hoz A beruházások kiadásainak és bevételeinek részletezését tartalmazza.

4.§-hoz A pénzeszköz átadásokat és átvételeket, az ellátottaknak nyújtott pénzbeli juttatásokat és a foglalkoztatottak személyi juttatásait, járulékát mutatja be.

5.§-hoz A Szuhai Kikerics Óvoda bevételi és költségvetési főösszegének módosítását tartalmazza.

6.§-hoz A Mátramindszenti Közös Önkormányzati Hivatal költségvetési főösszegének módosítását tartalmazza.

7.§-hoz A Rendelet 1., 2., 3., 6., 11., 12., 14., 14/1., 16. számú mellékleteinek módosítását tartalmazza.

8. §-hoz Hatályba lépésre vonatkozó rendelkezést tartalmaz.

Szuha, 2019. december 10.

Damkó Lilla

jegyző